2002-es FIDE-sakkvilágbajnokságon 18 évesen felért a csúcsra. A 2001-es Európa-bajnokságon holtversenyben 1. helyen végezve ezüstérmet szerzett, és ezzel az eredményével kvalifikálta magát a világbajnokságra. A 128-as főtáblán az első fordulóban a kínai Li Wenliang ellen győzött 1,5–0,5-re, majd a holland színekben induló Szergej Tyivjakovot rájátszás után 3–1-re, a bolgár Kiril Georgiev ellen 2–0 arányban győzött, és a legjobb nyolc közé jutásért az orosz Alekszandr Morozevics fölött aratott 2,5–1,5 arányú győzelmet. A legjobb négy közé az orosz Jevgenyij Barejev elleni 3–1-es győzelemmel jutott tovább, a döntőbe jutásért a szintén orosz Peter Szvidler fölött diadalmaskodott 2,5–1,5 arányban.